[{"text_idx": "#000000", "text": "Esperanto-kursoj oficiale organizataj en universitatoj kaj altinstitutoj"}, {"text_idx": "#000001", "text": "C\u0302i tie ni prezentas historian perspektivon de Esperanto-kursoj siatempe organizataj en universitatoj kaj altinstitutoj. Kompilils la raportojn Germain Pirlot."}, {"text_idx": "#000002", "text": "Kompiladoj de sciigoj pri Esperanto-kursoj en universitatoj kaj altlernejoj \u2013 resumo. Inter la jaroj 1977 kaj 1992 la informoj estis perpos\u0302te kolektitaj; inter la jaroj 2002 kaj 2014 informoj estis rete kolektitaj."}, {"text_idx": "#000003", "text": "Disvolvig\u0302o inter 1977 kaj 2010"}, {"text_idx": "#000004", "text": "[Jen] unu el la plej gravaj dokumentoj de la Esperanto-Movado: la raporto, kompilita kaj publikigita de Germain Pirlot, pri la oficiala nombro, tutmonda, de Esperanto-Kursoj c\u0302e la altlerneja kaj universitata niveloj. Kiam li komencis kompili tiun raporton en la jaro 1977, trovig\u0302is tiutempe 58 universitataj kursoj de nia lingvo en 21 landoj. La nombro de landoj kaj de universitatoj variadis dum la lastaj pli ol 30 jaroj, atingante sian plej altan nivelon en 1987, kun 28 landoj kaj 125 kursoj. Ke ni revenu al tiu alta nivelo, kaj ke ni preterpasu g\u0302in!"}, {"text_idx": "#000005", "text": "La universitataj kursoj gravas lau\u0306 multaj vidpunktoj. Unue, ili montras, ke Esperanto akceptig\u0302as en universitatoj kaj ke oni konsideras g\u0302in studinda temo. Due, tiuj kursoj valoras por altiri junulojn, esperantigi ilin, kaj tial doni pli da edukitaj lernantoj al nia komunumo. Trie, la profesoroj kiuj instruas tiujn kursojn estas ofte pagataj kiel c\u0302iuj aliaj profesoroj, kaj tio donas al Esperantistoj la s\u0302anc\u0302on pli bone vivteni sin kaj dedic\u0302i sin pli al Esperanto. Ankau\u0306 menciindas, ke tiuj kursoj permesas al niaj instruistoj verki materialon, eksperimenti kaj g\u0302enerale plibonigi siajn instruajn kapablojn. Kaj finfine, ni ne forgesu, ke tiuj statistikoj estas gravaj por niaj rilatoj kun neesperantistaj amaskomunikoj."}, {"text_idx": "#000006", "text": "El la antau\u0306parolo verkita de Dennis Keefe kaj aperigita en la raporto de Germain Pirlot, januaro 2012"}, {"text_idx": "#000007", "text": "Por informoj pri kursoj post 2014, bonvolu rigardi al la pag\u0302oj de Edukado.net. Ni petas c\u0302iujn, kiuj instruas Esperanton, interlingvistikon kaj/au\u0306 esperantologion en universitato au\u0306 altinstituto tie resgistri sin."}]